VILNIAUS RAJONO SAVIVALDYBĖS TARYBA

SPRENDIMAS

DĖL Valstybinės žemės sklypo perdavimo Vilniaus rajono savivaldybei valdyti patikėjimo teise

2024 m. ______________ Nr. __________

Vilnius

Vadovaudamasi Lietuvos Respublikos vietos savivaldos įstatymo 6 straipsnio 29 punktu, Lietuvos Respublikos žemės įstatymo 7 straipsnio 2 dalies 1, 2 ir 6 punktais, Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių, patvirtintų Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių patvirtinimo“, 7 punktu, atsižvelgdama į Vilniaus rajono savivaldybės administracijos Avižienių seniūnijos seniūno 2024 m. kovo 18 d. prašymą Nr. A38(1)-617 „Dėl žemės sklypo“, Vilniaus rajono savivaldybės taryba n u s p r e n d ž i a:

1. Prašyti Nacionalinę žemės tarnybą prie Aplinkos ministerijos perduoti 0,4714 ha ploto kitos paskirties (naudojimo būdai: komercinės paskirties objektų teritorijos, rekreacinės teritorijos) valstybinės žemės sklypą (kadastro Nr. 4174/0100:2515, unikalus Nr. 4400-6150-9495), esantį Vilniaus r. sav., Avižienių sen., Riešės k., Pergalės g. 7A, valdyti patikėjimo teise Vilniaus rajono savivaldybei viešosios paskirties rekreacijai ir poilsiui, viešojo naudojimo poilsio objektams bei ūkinei komercinei veiklai.

2. Pripažinti netekusiu galios Vilniaus rajono savivaldybės tarybos 2024 m. gegužės 24 d. sprendimą Nr. T3-139 „Dėl valstybinės žemės sklypo (kadastro Nr. 4174/0100:2515, unikalus Nr. 4400-6150-9495), esančio Vilniaus r. sav., Avižienių sen., Riešės k., Pergalės g. 7A, perdavimo Vilniaus rajono savivaldybei valdyti patikėjimo teise“.

3. Skelbti šį sprendimą Vilniaus rajono savivaldybės interneto svetainėje.

Savivaldybės meras Robert Duchnevič

Vaida Valmė, tel. +37052109413, el. paštas vaida.valme@vrsa.lt